**ΑΔΕΙΑ ΠΑΡΑΧΩΡΗΣΗΣ**

**ΓΙΑ ΤΗΝ ΧΡΗΣΗ ΧΩΡΩΝ ΤΗΣ ΒΙΛΑΣ ΚΑΖΟΥΛΗ**

**ΙΔΙΟΚΤΗΣΙΑΣ ΤΟΥ ΠΡΑΣΙΝΟΥ ΤΑΜΕΙΟΥ**

Στην Κηφισιά σήμερα, στις ..............................,

Λαμβάνοντας υπόψη:

α) τον «ΚΑΝΟΝΙΣΜΟ ΠΑΡΑΧΩΡΗΣΗΣ ΧΩΡΩΝ ΤΗΣ ΒΙΛΑΣ ΚΑΖΟΥΛΗ ΙΔΙΟΚΤΗΣΙΑΣ ΤΟΥ ΠΡΑΣΙΝΟΥ ΤΑΜΕΙΟΥ ΠΡΟΣ ΤΡΙΤΟΥΣ ΓΙΑ ΕΚΔΗΛΩΣΕΙΣ» εφεξής **«ΚΑΝΟΝΙΣΜΟΣ»**, ο οποίος διέπει τη παρούσα.

β) την από............................ αίτηση του ............................................................... προς το Πράσινο Ταμείο εφεξής «ΑΙΤΗΣΗ» για την παραχώρηση χώρου της Βίλας Καζούλη με σκοπό την πραγματοποίηση ..................................(εκδήλωσης, ημερίδας, κλπ) με θέμα.........................................................................

γ) την με αριθμ. ...................... απόφαση του Διοικητικού Συμβουλίου του Πράσινου Ταμείου.

δ) την καταβολή από τον ως άνω αιτούντα – φορέα εκδήλωσης παραβόλου ύψους ........................................................... ευρώ, για την κάλυψη των λειτουργικών εξόδων του Πράσινου Ταμείου από τη χρήση του παραχωρούμενου χώρου, σύμφωνα με τα οριζόμενα στο άρθρο 3 παρ. 3 του Κανονισμού́ και την ως άνω απόφαση του Διοικητικού Συμβουλίου του Πράσινου Ταμείου, στον τραπεζικό́ λογαριασμό́ του Πρασίνου Ταμείου ................................................................, κατά την ημερομηνία της ........................................

Το Νομικό Πρόσωπο Δημοσίου Δικαίου με την επωνυμία **ΠΡΑΣΙΝΟ ΤΑΜΕΙΟ** που εδρεύει στην Κηφισιά, Λεωφ. Κηφισίας 241, Α.Φ.Μ. 099338405, Δ.O.Y. Κηφισιάς, εκπροσωπούμενο νομίμως από τον Πρόεδρό του, το οποίο θα αποκαλείται εφεξής **«ΠΡΑΣΙΝΟ ΤΑΜΕΙΟ»**, χορηγεί Άδεια Παραχώρησης για τη Χρήση Χώρου της Βίλας Καζούλη προς το ............................................................................., που εδρεύει ............................................................., με ΑΦΜ ............................... και εκπροσωπείται νόμιμα από ...................................................... , το οποίο θα αποκαλείται εφεξής **«ΦΟΡΕΑΣ ΕΚΔΗΛΩΣΗΣ»**, υπό τους όρους της παρούσας και του Κανονισμού.

Η Άδεια Παραχώρησης για τη Χρήση Χώρου της Βίλας Καζούλη αφορά αποκλειστικά τον αιτούμενο, βάσει της ως άνω αίτησης χώρο κατά την αιτούμενη ημερομηνία και ώρα με τους παρακάτω όρους τους οποίους ο φορέας εκδήλωσης αποδέχεται στο σύνολό τους ανεπιφύλακτα:

**1. ΑΝΤΙΚΕΙΜΕΝΟ ΠΑΡΑΧΩΡΗΣΗΣ - ΠΕΡΙΓΡΑΦΗ ΠΑΡΑΧΩΡΟΥΜΕΝΟΥ ΧΩΡΟΥ**

Το Πράσινο Ταμείο παραχωρεί στον Φορέα εκδήλωσης, αποκλειστικά για τη διενέργεια της περιγραφόμενης στην Αίτηση εκδήλωσης, τον εξής χώρο: .............................................................................

**2. ΔΙΑΡΚΕΙΑ**

Ο ανωτέρω χώρος θα παραχωρηθεί για τη διενέργεια της περιγραφόμενης στην Αίτηση εκδήλωσης την .................................., ημέρα................................... από ώρα................ έως...............

**3. ΥΠΕΥΘΥΝΟΙ ΓΙΑ ΤΗ ΔΙΟΡΓΑΝΩΣΗ ΤΗΣ ΕΚΔΗΛΩΣΗΣ – ΠΡΟΣΩΠΙΚΟ ΑΣΦΑΛΕΙΑΣ**

α) Ο Φορέας Εκδήλωσης ορίζει τους κάτωθι ως υπεύθυνους – επιβλέποντες για τη διοργάνωση της εκδήλωσης και την επίβλεψή της καθ’ όλη τη διάρκειά της, οι οποίοι θα προβούν εγκαίρως και με πνεύμα καλής συνεργασίας στις απαραίτητες συνεννοήσεις για τη διενέργεια της εκδήλωσης με τον Υπεύθυνο Επικοινωνίας του Πράσινου Ταμείου:

- ......................................

-.......................................

-.......................................

-.......................................

-.........................................

β) Ο Φορέας Εκδήλωσης θα διαθέσει το κάτωθι προσωπικό ασφαλείας, το οποίο θα αναλάβει την επίβλεψη της χρήσης του υπόγειου πάρκινγκ και εξυπηρέτησης του κοινού καθ’ όλη τη διάρκεια της εκδήλωσης και μέχρι την αποχώρηση όλων των επισκεπτών.

-...........................................

-...........................................

**4. ΛΟΙΠΟΙ ΟΡΟΙ ΠΑΡΑΧΩΡΗΣΗΣ ΧΩΡΟΥ**

1. Ο Φορέας Εκδήλωσης αποδέχεται ανεπιφύλακτα όλους τους όρους που περιέχονται στην παροούσα, καθώς και στον Κανονισμό, ο οποίος διέπει την παρούσα και αποτελεί αναπόσπαστο μέρος αυτής, και ευθύνεται από κοινού με τους υπεύθυνους – επιβλέποντες της εκδήλωσης για την τήρησή τους.

2. Ο Φορέας Εκδήλωσης δεσμεύεται ότι:

α) Οι παραχωρούμενοι χώροι θα χρησιμοποιηθούν μόνο για το σκοπό της εκδήλωσης, όπως αυτή περιγράφεται στην παρούσα και στην σχετική υποβληθείσα αίτηση παραχώρησης και μόνο από τον αιτούντα φορέα.

β) Δεν θα γίνει χρήση χώρων που δεν έχουν διατεθεί και δεν θα μεταβληθεί η διαρρύθμιση των χώρων.

γ) Θα διασφαλίσει την προστασία των χώρων της Βίλας Καζούλη που θα του παραχωρηθούν για την εκδήλωσή του από καταστροφές ή άλλες ζημιές, καθώς και την καλή και σύμφωνη με το ιδιαίτερο προστατευτικό καθεστώς που διέπει τόσο το κτίριο όσο και τον περιβάλλοντα χώρο των εγκαταστάσεων του Πράσινου Ταμείου χρήση των χώρων αυτών, σύμφωνα και με τα προβλεπόμενα στον Κανονισμό και ιδιαίτερα στα άρθρα 4 και 6 αυτού.

δ) Θα λάβει τα απαραίτητα μέτρα για την ασφάλεια του κοινού καθ’ όλη τη διάρκεια της εκδήλωσης.

ε) Θα φροντίσει για την παράδοση των χώρων στο Πράσινο Ταμείο το αργότερο μέχρι την λήξη της εκδήλωσης και για την αποκατάστασή τους (καθαριότητα κλπ) εντός μιας ώρας από τη λήξη της εκδήλωσης.

στ) Έχει την πλήρη και αποκλειστική ευθύνη για τη διαφύλαξη των περιουσιακών στοιχείων του χώρου που του παραχωρείται, την ορθή χρήση του χώρου, σύμφωνα με τους όρους του Κανονισμού και είναι υποχρεωμένος να αποκαταστήσει τις όποιες ζημιές προκληθούν στους χώρους κατά τη διάρκεια αυτής, καθώς και τυχόν απώλειες ή φθορές υλικών που εισάγονται στους παραχωρηθέντες χώρους.

ζ) Στην περίπτωση που διαπιστωθούν ζημίες από τον Υπεύθυνο Επικοινωνίας του Πράσινου Ταμείου, θα προβεί στην πλήρη αποκατάστασή τους σύμφωνα με το άρθρο 3 παρ. 6 του Κανονισμού και τις σχετικές υποδείξεις – κοστολογήσεις του Πράσινου Ταμείου.

η) Είναι αποκλειστικά υπεύθυνος τόσο έναντι του Πράσινου Ταμείου όσο και έναντι του -φιλοξενούμενου στην Βίλα Καζούλη- κοινού για κάθε ατύχημα που τυχόν προκαλείται κατά την διάρκεια της παραχώρησης.

3. Ο Φορέας Εκδήλωσης αποδέχεται ότι:

α) Το Πράσινο Ταμείο δεν ευθύνεται για πραγματικά ελαττώματα ή ελλείψεις των χώρων που παραχωρεί προς χρήση, ούτε για απώλειες, βλάβες ή φθορές υλικών που εισάγονται στους παραχωρηθέντες χώρους.

β) Το Πράσινο Ταμείο δεν υπέχει οποιαδήποτε ευθύνη για κάθε ατύχημα που τυχόν προκαλείται κατά την διάρκεια της εκδήλωσης.

4. Όλοι οι όροι της παρούσας θεωρούνται ουσιώδεις και δεσμευτικοί για τον φορέα εκδήλωσης.

ΓΙΑ ΤΟ ΠΡΑΣΙΝΟ ΤΑΜΕΙΟ ΓΙΑ ΤΟΝ ΦΟΡΕΑ ΕΚΔΗΛΩΣΗΣ